Diari Oficial de la Generalitat Valenciana


Sumari del DOGV 4137, del 28-11-2001 (2001/11096)

Informació pública del projecte de reparcel·lació corresponent a l'àmbit de la unitat d'execució SR-1 de Bétera.
----------------------------------------------------------------------------------------------------------------

### Dades del document

Número de DOGV
:   4137

Data del DOGV
:   28-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/11181


Organisme emissor
:   Arquitectura i Iniciatives per a la Ciutat, SA

Tipus de document
:   Anunci

Informació pública del projecte de reparcel·lació corresponent a l'àmbit de la unitat d'execució SR-1 de Bétera. [2001/S11297]
  
Arquitectura i Iniciatives per a la Ciutat, SA, en virtut de les facultades que li confereix l'article 48.1.C) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sotmet a informació pública el projecte de reparcel·lació corresponent a l'àmbit de la unitat d'execució SR-1 de Bétera, en aplicació del que estableix l'article 46.3 de l'esmentada llei, pel termini de 20 dies hàbils comptadors a partir de l'endemà de la publicació d'aquest anunci.
  
L'àmbit de la unitat reparcel·lable es correspon amb la unitat d'execució, que coincideix bàsicament amb el sector de Suble sense ordenació detallada, denominat Sector R-1 i delimitat en el Pla General d'Ordenació Urbana de Bétera, amb una superfície total segons l'alçament topogràfic de 68.568,59 m2s, al qual s'adscriuen 14.648,00 m2s de terrenys pertanyents a la xarxa primària de dotacions públiques (ampliació del parc de Junqueral, clau QL-02.2), i s'obté, per tant, una superfície total de 84.270,99 m2s. Aquests terrenys se situen al nord-est del casc urbà del municipi de Bétera en la denominada partida de La Font, i configuren la vora urbana d'aquesta població.
  
El projecte de reparcel·lació es troba protocol·litzat a la notaria de la senyora Eva Giménez Moreno, situada a la plaça del Sol, 4, de Bétera, i també una còpia d'aquest es troba depositada a l'Ajuntament de Bétera, identificada com a projecte de reparcel·lació de la unitat d'execució SR-1 Bétera La Font.
  
Es fa constar que durant el termini de 20 dies comptadors des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer, en horari d'atenció al públic a la notaria de la senyora Eva Giménez Moreno per a obtenir informació, pels procediments legals, sobre els documents protocol·litzats.
  
També es fa constar que es podrà consultar a l'Ajuntament de Bétera, en horari d'atenció al públic, les actuacions derivades de la documentació depositada i presentar davant d'aquest, per a la seua incorporació a aquesta, al·legacions.
  
De conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, valga aquest edicte per als titulars no identificats, per a aquells el domicili fiscal dels quals és desconegut, per als titulars que no es troben en la base de dades de la relació emesa pels organismes oficials i per a aquells que, intentada la notificació aquesta no ha sigut possible. Cosa que es comunica mitjançant aquest avís als efectes oportuns.